IVL ปิดโรงงานในเท็กซัสชั่วคราว หลังพายุเฮอริเคนฮาร์วีย์ถล่มสหรัฐ
IVL ปิดโรงงานในเท็กซัสชั่วคราว หลังเจอพายุเฮอริเคนฮาร์วีย์ถล่มสหรัฐฯ ยันไม่กระทบร้ายแรงต่อบริษัท
28 ส.ค. 2560

บริษัท อินโดรามา เวนเจอร์ส จำกัด (มหาชน) หรือ IVL ระบุว่า เนื่องจากเหตุอุทกภัยจากพายุ เฮอริเคนฮาร์วีย์ ที่เกิดขึ้นทางตะวันออกเฉียงใต้ของประเทศสหรัฐอเมริกาในขณะนี้ บริษัทได้ทำการปิดโรงงาน Indorama Ventures (Oxides &amp; Glycols) LLC ในมลรัฐเท็กซัสเป็นการชั่วคราว ตั้งแต่วันที่ 27 สิงหาคม 2560 ที่ผ่านมา ซึ่งเป็นมาตรการในการป้องกันและรักษาความปลอดภัย
อนึ่ง สถานการณ์ดังกล่าวไม่ได้ส่งผลกระทบร้ายแรงต่อทรัพย์สินและความปลอดภัยของพนักงานของบริษัทแต่อย่างใด ทั้งนี้ บริษัทคาดว่าสถานการณ์จะกลับสู่ภาวะปกติในเร็วๆ นี้ และจะไม่ส่งผลกระทบร้ายแรงต่อบริษัท